
Հավելված N 38
Հաստատված է՝
Հայաստանի Հանրապետության կրթության
տեսչական մարմնի ղեկավարի
2026 թվականի մարտի 4-ի  N-Կ1-24-Լ  հրամանով

ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ ՀԱՆՐԱԿՐԹՈՒԹՅԱՆ ԵՎ ԱՐՏԱԴՊՐՈՑԱԿԱՆ ԿՐԹՈՒԹՅԱՆ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅԱՆ ՆԱԽԱԴՊՐՈՑԱԿԱՆ ԵՎ ԱՐՏԱԴՊՐՈՑԱԿԱՆ ԿՐԹՈՒԹՅԱՆ ՎԵՐԱՀՍԿՈՂՈՒԹՅԱՆ ԲԱԺՆԻ ՊԵՏ

	1․ Ընդհանուր դրույթներ

	1.1. Պաշտոնի անվանումը, ծածկագիրը
Կրթության տեսչական մարմնի (այսուհետ՝ Տեսչական մարմին) հանրակրթության և արտադպրոցական կրթության վերահսկողության վարչության (այսուհետ՝ Վարչություն) նախադպրոցական և արտադպրոցական կրթության վերահսկողության բաժնի (այսուհետ՝ Բաժին) պետ (ծածկագիրը՝ 68-27․1-Ղ4-3)
1.2. Ենթակա և հաշվետու է
Բաժնի պետը անմիջական ենթակա և հաշվետու է Վարչության պետին:
1.3 Ենթակա և հաշվետու պաշտոններ
Բաժին պետին անմիջական ենթակա և հաշվետու են  բաժնի աշխատողները:
1.4. Փոխարինող պաշտոնի կամ պաշտոնների անվանումները
Բաժնի պետի բացակայության դեպքում նրան փոխարինում է Բաժնի գլխավոր մասնագետներից մեկը:
1.5. Աշխատավայրը
Հայաստան, ք. Երևան, Արաբկիր վարչական շրջան, Կոմիտասի 37/4:

	2.Պաշտոնի բնութագիրը
2.1 Աշխատանքի բնույթը (գործառույթներ), Իրավունքները, Պարտականությունները
· Ապահովում է նախադպրոցական կրթական ծրագրերի՝ նախադպրոցական կրթության պետական կրթական չափորոշիչների պահանջներին, զարգացնող միջավայրի չափանիշներին համապատասխանության, ըստ տարիքային խմբերի և զարգացման ոլորտների՝ սաների կրթական և զարգացման վերջնարդյունքներին ու սաներից ակնկալվող կարողունակություններին ներկայացվող պահանջների նկատմամբ վերահսկողությունը (անկախ նախադպրոցական կրթական ծրագիրն իրականացնող կազմակերպության կազմակերպական-իրավական ձևից)․
· Ապահովում է  այլընտրանքային, այդ թվում՝ փորձարարական, հեղինակային և միջազգային հիմնական ծրագրերի  համապատասխանությունը  նախադպրոցական կրթական ծրագրերին, պետական չափորոշիչների պարտադիր պահանջներին, տվյալ ծրագրի հաստատման կարգին համապատասխանության նկատմամբ վերահսկողությունը.
· Ապահովում է լիազոր մարմնի կողմից օրենքով սահմանված ուղղություններով երաշխավորված արտադպրոցական ծրագրերի պահանջների ապահովման նկատմամբ վերահսկողությունը.
· Ապահովում է նախադպրոցական հաստատությունների սաների ընդունելության, խմբերի կազմավորման, պարապմունքների կազմակերպման, նախադպրոցական ծրագրերին և ծառայություններին ներկայացվող պահանջների և տևողության համապատասխանության նկատմամբ վերահսկողությունը.
· Ապահովում է նախադպրոցական կրթական ծրագրերից բխող ուսումնական նյութերի, դասագրքերի, ուսումնառության նյութերի, ուսումնամեթոդական, ուսումնաօժանդակ ձեռնարկների, ուսումնադիտողական նյութի առկայության նկատմամբ վերահսկողությունը.
· Ապահովում է նախադպրոցական ուսումնական հաստատությունների նյութատեխնիկական հագեցվածության պետական նորմատիվների, ներառական և երեխայակենտրոն միջավայրի չափանիշների՝ երեխաների տարիքային և զարգացման առանձնահատկություններից բխող նորմատիվներին համապատասխանության նկատմամբ վերահսկողությունը.
· Ապահովում է  համայնքային նախադպրոցական ուսումնական հաստատությունների տնօրեններին օրենքով և ուսումնական հաստատությունների օրինակելի կանոնադրությամբ վերապահված պարտականությունների կատարման իրավաչափության նկատմամբ վերահսկողությունը.
· Ապահովում է նախադպրոցական ուսումնական հաստատությունների մանկավարժական աշխատողների թափուր տեղի համալրման (մրցույթի անցկացման, ընտրության կամ նշանակման) գործընթացների նկատմամբ վերահսկողությունը.
· Ապահովում է նախադպրոցական ուսումնական հաստատությունների մանկավարժական և վարչական աշխատողների պաշտոնների՝ սահմանված անվանացանկին, զբաղեցրած պաշտոնի նկարագրերին, իսկ պետական և համայնքային նախադպրոցական հաստատությունների դեպքում՝ նաև օրինակելի հաստիքացուցակին համապատասխանության նկատմամբ վերահսկողությունը.
·  Ապահովում է արտադպրոցական ծրագրեր իրականացնող կազմակերպությունների և կենտրոնների մանկավարժական աշխատողների՝ պաշտոնների անվանացանկին, դրանց նկարագրերին համապատասխանության նկատմամբ վերահսկողությունը.
· Ապահովում է նախադպրոցական ուսումնական հաստատություններում կրթական գործընթացի կազմակերպման համար գործածվող փաստաթղթերի՝ սահմանված անվանացանկին և ձևերին համապատասխանության, ինչպես նաև փաստաթղթաշրջանառության ընթացքում դրանց վարման կանոնների ապահովման նկատմամբ վերահսկողությունը.
·  Ապահովում է լիցենզավորման ենթակա գործունեությունից բխող՝ օրենսդրությամբ նախատեսված հաշվետվությունների հավաստիության նկատմամբ վերահսկողությունը.
· Ապահովում է ղեկավար և մանկավարժական աշխատողների ընտրության, հավաստագրման, նշանակման, ինչպես նաև վերապատրաստման, ատեստավորման, տարակարգի ներկայացման և շնորհման գործընթացների՝ Հայաստանի Հանրապետության օրենսդրությանը համապատասխանության նկատմամբ վերահսկողությունը.
· Ապահովում է նախադպրոցական և արտադպրոցական կրթության ոլորտը կարգավորող Հայաստանի Հանրապետության օրենքների, իրավական ակտերի պահանջների խախտման համար օրենքով սահմանված պատասխանատվության միջոցների կիրառման վերաբերյալ Վարչության պետին առաջարկների ներկայացման աշխատանքները.
·  Ապահովում է Հայաստանի Հանրապետության օրենքների և դրանց համապատասխան ընդունված՝ նախադպրոցական և արտադպրոցական կրթության բնագավառը կարգավորող օրենսդրության կիրառման վերաբերյալ բացատրական աշխատանքների, ուսումնական հաստատություններին նրանց իրավունքների և պարտականությունների մասին իրազեկման, խորհրդատվության, կանխարգելիչ, մասնագիտական, մեթոդական աջակցության իրականացման աշխատանքները.
·  Ապահովում է ֆիզիկական և իրավաբանական անձանց տրված լիցենզիաների գործողությունը դադարեցնելու վերաբերյալ Վարչության պետին առաջարկների ներկայացման աշխատանքները.
· Ապահովում է նախադպրոցական և արտադպրոցական կրթության ոլորտում վերահսկողական գործառույթներն առավել արդյունավետ իրականացնելու նպատակով բացահայտված՝ օրենքով չարգելված տեղեկատվությունը այլ տեսչական մարմիններ փոխանցելու և այլ մարմիններից վերահսկողական գործառույթներն առավել արդյունավետ իրականացնելու համար անհրաժեշտ տեղեկատվություն ստանալու վերաբերյալ Վարչության պետին առաջարկներ ներկայացնելու աշխատանքները.
·  Ապահովում է նախադպրոցական և արտադպրոցական ոլորտում պետական վերահսկողության գործընթացների` ստուգումների, տեսչավորումների, դիտարկումների և ուսումնասիրությունների արդյունավետ իրականացման նպատակով ստուգաթերթերի, ձևաթղթերի, սյունակաշարերի, հավելվածների, հարցաշարերի, հարցաթերթիկների և այլ փաստաթղթերի կազմման աշխատանքները.
·  Ապահովում է Վարչության պետին նախադպրոցական և արտադպրոցական կրթության ոլորտների զարգացմանը նպաստող առաջարկություն ներկայացնելու աշխատանքները.
· Ապահովում է նախադպրոցական և արտադպրոցական կրթության ոլորտներում պետական վերահսկողության գործընթացների` ստուգումների, տեսչավորումների, դիտարկումների և ուսումնասիրությունների արդյունքների հիման վրա հաշվետվությունների, միջնորդագրերի, հանձնարարականների, կարգադրագրերի, որոշումների, ակտերի, եզրակացությունների, տեղեկանքների, արձանագրությունների, զեկուցագրերի և այլ փաստաթղթերի կազմման աշխատանքները․
 Իրավունքները.
· Տեսչական մարմնի ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման համար անհրաժեշտ փաստաթղթեր, տեղեկություններ և նյութեր.
· Վարչության պետին ներկայացնել առաջարկություններ՝ վերահսկողական գործառույթներին մասնագետներ, փորձագետներ, գիտական հաստատությունների ներկայացուցիչներ ներգրավելու և աշխատանքային խմբեր կազմավորելու համար.
· Բաժնի առջև դրված գործառույթների և խնդիրների իրականացման հետ կապված, ինչպես նաև Վարչության պետի գիտությամբ հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների, փորձագետների.
· Ստուգումների, տեսչավորումների, դիտարկումների և ուսումնասիրությունների արդյունքի հիման վրա Վարչության պետին ներկայացնել նախադպրոցական և արտադպրոցական ոլորտի զարգացմանը նպաստող առաջարկություններ.
· Նախադպրոցական և արտադպրոցական ուսումնական հաստատությունների հետ աշխատանքների ընթացքում  նախաձեռնել բացատրական աշխատանքներ նախադպրոցական և արտադպրոցական կրթության ոլորտը կարգավորող նորմատիվ իրավական ակտերի կիրառման վերաբերյալ, տեղեկացնել իրենց իրավունքների ու պարտականությունների մասին․
 Պարտականությունները.
· արձանագրել օրենսդրության խախտման դեպքերը և իր իրավասության սահմաններում տալ համապատասխան ընթացք՝ կազմել վարչական իրավախախտումների վերաբերյալ արձանագրություն, ստուգման ակտ և այլ անհրաժեշտ փաստաթղթեր.
· Բաժնի լիազորությունների շրջանակներում նախապատրաստել առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ.
· կազմել և Վարչության պետին ներկայացնել Բաժնի գործունեության տարեկան աշխատանքային ծրագիրը․
· հետևել Բաժնի կողմից իրականացված վերահսկողության արդյունքների հիման վրա համապատասխան փաստաթղթերի (ակտի, տեղեկանքի, հաշվետվության, զեկուցագրի, գրության և այլն) կազմման, ամփոփման և ներկայացման աշխատանքներին․
· վերահսկողական գործառույթների ընթացքում հետևել Բաժնի կողմից կիրառվող ստուգաթերթերի, ձևաթղթերի, սյունակաշարերի լրացման աշխատանքներին և համապատասխան առաջարկություններ ներկայացնել Վարչության պետին․
· ամփոփել Բաժնի կողմից մեթոդական պարզաբանումների նախապատրաստման և ուղեցույցների կազմման աշխատանքները՝ Հայաստանի Հանրապետության օրենքների և դրանց համապատասխան ընդունված նախադպրոցական և արտադպրոցական կրթության ոլորտը կարգավորող իրավական ակտերի դրույթների կիրառման վերաբերյալ բացատրական, նախադպրոցական ծրագրեր իրականացնող ուսումնական հաստատությունների իրավունքների և պարտականությունների մասին տեղեկացման և այլ կանխարգելիչ միջոցառումներ իրականացնելու համար.
· վերահսկողական գործառույթներն առավել արդյունավետ իրականացնելու նպատակով՝ Վարչության պետին ներկայացնել առաջարկություններ՝ բացահայտված՝ օրենքով չարգելված տեղեկատվությունն այլ տեսչական մարմիններ փոխանցելու և անհրաժեշտ տեղեկատվություն ստանալու վերաբերյալ։

	3.4 Անհրաժեշտ կոմպետենցիաներ
· ԸՆԴՀԱՆՐԱԿԱՆ
· Քաղաքականության վերլուծություն, մոնիթորինգ
· Ծրագրերի կառավարում
· Բարեվարքություն
· Խնդրի լուծում
· Աշխատակազմի կառավարում
· Որոշումների կայացում
· ԸՆՏՐԱՆՔԱՅԻՆ
· Բանակցությունների վարում
· Կոնֆլիկտների կառավարում
· Բողոքների բավարարում
· Ժամանակի կառավարում
· Ելույթների նախապատրաստում և կազմակերպում
· Փաստաթղթերի նախապատրաստում
· Բանակցությունների վարում
· Կոնֆլիկտների կառավարում
· Բողոքների բավարարում
· Ժամանակի կառավարում
· Ելույթների նախապատրաստում և կազմակերպում
· Փաստաթղթերի նախապատրաստում

	4. Կազմակերպական շրջանակը
4.1. Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար։
4.2. Որոշումներ կայացնելու լիազորությունները
Կայացնում է որոշումներ համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։
4.3. Գործունեության ազդեցությունը
Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։
4.4. Շփումները և ներկայացուցչությունը
Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:
4.5. Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային միավորի գործառույթներից բխող խնդիրները և դրանց տալիս լուծումներ։



